Държавен вестник, бр. 5, 2004 г., стр. 57

Б Р О Й  5
Д Ъ Р Ж А В Е Н   В Е С Т Н И К
С Т Р .  57
Уважаеми данъкоплатци,
Предоставените от Вас лични данни са защитени съгласно Закона за защита на личните данни и Данъч-
ния процесуален кодекс и се обработват само във връзка с осъществяването на функциите на данъчната
администрация, за което са създадени регистри на хартиен и магнитен носител. Случаите, в които Вие сте
задължени да предоставяте Ваши лични данни на данъчните органи, са посочени в данъчното законодател-
ство.  ДПК регламентира в какви случаи и на кои органи данъчните органи предоставят информация, пред-
ставляваща служебна тайна, каквато се явяват и Вашите лични данни. Данъчната администрация гаран-
тира Вашето право на достъп и на поправка на събраните лични данни в съответствие със ЗЗЛД и ДПК.
Повече подробности можете да намерите на интернет адрес: http://www.taxadmin.government.bg/. и на инфор-
мационните табла в териториалните данъчни дирекции и създадените към тях данъчни подразделения и
изнесени работни места.
Адрес на Главна данъчна дирекция: София, бул. Дондуков 52.
УКАЗАНИЯ ЗА ПОПЪЛВАНЕ НА ДЕКЛАРАЦИЯТА
•
Декларация—Образец № 1 по чл. 2б ЗКПО, се попълва и подава от доставчиците на телефонни и телекомуни-
кационни услуги.
•
Съгласно § 1, т. 66 ДР ЗКПО “телефонни или телекомуникационни услуги” са телефонни или телекомуникаци-
онни услуги, които се използват за предоставяне на информационни, справочни и развлекателни услуги на
крайните потребители от лица, осъществяващи стопанска дейност и наричани доставчици или съдоставчици на
телефонни или телекомуникационни услуги.
•
Съгласно § 1, т. 67 ДР ЗКПО “доставчици на телефонни или телекомуникационни услуги” са лица, които:
а) упражняват стопанска дейност в съответствие с българското законодателство, и
б) ползват номера за достъп от далекосъобщителната мрежа, и
в) организират самостоятелно или съвместно с еднолични търговци или юридически лица предоставянето на
информационни, справочни и развлекателни услуги на крайните потребители.
•
Съгласно § 1, т. 68 ДР ЗКПО “съдоставчици на телефонни или телекомуникационни услуги” са еднолични
търговци или юридически лица, които имат договор с доставчик на телефонни или телекомуникационни услуги
и обслужват входящите телефонни повиквания към номерата на доставчиците на телефонни или телекомуни-
кационни услуги, като предоставят:
а) информация и информационни услуги;
б) справочна информация и услуги;
в) развлекателни и други услуги на крайните потребители.
•
Доставчиците на телефонни и телекомуникационни услуги вместо с корпоративен данък се облагат с оконча-
телен данък върху възнаграждението съгласно сключения с оператора договор. За всички останали дейности
извън извършваните телефонни и телекомуникационни услуги данъчното облагане на тези лица се извършва
по общия ред.
•
Съгласно чл. 2б, ал. 5 ЗКПО съдоставчиците на телефонни или телекомуникационни услуги не се облагат с
корпоративен данък за дейността си по предоставяне на телефонни или телекомуникационни услуги.  За
всички останали дейности облагането на съдоставчиците на телефонни или телекомуникационни услуги се
извършва по общия ред.
•
Размерът на данъчната ставка е определен с чл. 46а ЗКПО и е 12 на сто.
•
Доставчиците на телефонни и телекомуникационни услуги декларират размера на възнагражденията за
предоставените телефонни или  телекомуникационни услуги  и дължимия окончателен данък  в срок до
20-о число на месеца, следващ месеца на извършване на услугата, в териториалната данъчна дирекция по
място на данъчната си регистрация, а за големите данъкоплатци—в Териториална данъчна дирекция
“Големи данъкоплатци”, София.
•
Окончателният данък  върху възнагражденията за извършените телефонни или телекомуникационни услуги се
удържа и внася от лицензирания от държавата телефонен или телекомуникационен оператор.
•
Този образец на декларация и указанията към нея са изготвени на база промени в ЗКПО, влезли в сила от
1.I.2004 г. (ДВ, бр. 109 от 2003 г.).